Куба-сай чопо кени

Куба-сай чопо кени – Ош облусунун Ноокат районунда, Кызыл-Кыя шаарынан 15 км түндүк-батышта, деңиз деңгээлинен. 913—919 м бийикте. Кенди 1930-ж., 1974-ж. ар кандай ишканалар бир нече жолу чалгындаган. Муян көмүр кенчеси менен байланышкан юра мезгилине таандык 4 чопо горизонту (I–IV) пайдалуу катмар болуп эсептелет. Алардын жалпы калыңдыгы 41,4 м түзөт. Технологиялык жана жарым заводдук изилдөөлөрдүн негизинде, бардык горизонттун чопосу сульфатка туруктуу «500» маркасындагы портланд-цемент алууга жарай тургандыгы аныкталган. I–IVчопо горизонтторунун запасы А категориясы боюнча 400 миң т, В – 1231 миң т, С1 – 2885 миң т, С2 – 504 миң т. 
Категория:Кыргызстандын кен байлыктары
Колдонулган адабияттар
 “Кыргызстан” улуттук энциклопедиясы: 4-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2012. 832 бет, илл. ISBN 978 9967-14-104 -9